Eclipse Cross lui nuwe era vir Mitsubishi in | Netwerk24
Eclipse Cross lui nuwe era vir Mitsubishi in
Deur Ané Theron 13 Maart 2019 06:02
MItsubishi het ’n lekker astrante boet vir sy vierkantige ASX na die mark gebring.
Daar is nóg ’n nuwe stadskryger in die sportnuts-segment.
Ek sou die Eclipse Cross as aggressief atleties beskryf. Die sy- en agteraansig lyk vir my soos ’n mengsel van die Honda Civic, Volvo XC40 en Toyota C-HR, maar die vooraansig is suiwer, moderne Mitsubishi.
Die meeste oppervlakke en skakelaars voel duursaam en solied, en die uitleg van die instrumentpaneel is logies en ergonomies.
Daar is nie vreeslik baie ruimte in die bagasiebak nie, maar die agterste bank kan wel op spore vorentoe gly.
Die 2.0-liter natuurlik geaspireerde enjin wat in die ASX gebruik word, dryf ook die Eclipse Cross via ’n gladde CVT-tipe outomatiese ratkas aan.
Ek het bevind die Eclipse ry die grondpad soos ’n droom, al was die pad taamlik sinkplaat.
Die tweeliter-petrolenjin voel vol lewenslus (veral by die see) en verbysteek-plesier.